» KAAP KERSFEES TOER
KAAP KERSFEES TOER
Toer datum: 23 Dec 2018 - 04 Jan 2019
Prys: Vanaf R10500
Ons vertrek 23 Desember om 06:00 uit Pretoria en oornag die eerste aand en laaste aand in Colesberg. Ons arriveer die volgende dag by ons bestemming in Stellenbosch waar ons vir die volgende 10 dae oornag.
Ons besoek baie interessante plekke en al die toegangsgelde is ingesluit in die prys:
Kersoggend erediens in die NG Moedergemeente van Stellenbosch. Jagluiperd Teëlstasie
Mooiberge Aarbeiplaas - ons gaan ons eie aarbeie pluk in die land wat vol voëlverskrikkers is
Tafelberg - ons gaan met die kabelkar op na Tafelberg waarvandaan ons ‘n panoramiese uitsig het. Ons sal Tafelberg op meer as een geleentheid probeer besoek indien die weer nie gunstig is nie.
Seinheuwel - besigtig Kaapstad ook vanaf Seinheuwel
Ons besoek die Tuine waar talle historiese geboue geleë is asook die museum.
Ons bring tyd deur in Kirstenbosch, die wêreldbekende Botaniese Tuine van Kaapstad
Ons besoek Houtbaai en u kan smul aan die lekker vars vis by Mariners Wharf.
Ons onderneem ook ‘n bootvaart vanaf Houtbaai na Duiker Eiland om na die robkolonie te gaan kyk.
Ons besoek Kaappunt en verlustig ons in die natuurskoon. Oppad terug besoek ons World of Gems en Just Nuisance se standbeeld.
Die Kasteel met sy vyf bastionne
Die waterfront met sy eiesoortige atmosfeer is ook een van ons besoekpunte. ‘n Opsionele toer na Robbeneiland met ‘n boot is ook moontlik.
Die Two Oceans Akwarium is ‘n ware belewenis en is ook op ons program.
Ons besoek ook die Hugenote Monument en die museum by Franschhoek en spandeer tyd in die dorp
Ons proe wyn by die Bergkelder ‘n baie interessante wynkelder wat in die berg gebou is
Stellenbosch en sy historiese Burgerhuis asook oom Samie se winkel en ons besoek die speelgoed museum
Kaapse Klopse op 2 de nuwe jaar
Rhodes se Monument naby die Universiteit van Kaapstad
Canal Walk en Intaka Wetland.
Skoenlapperplaas by Klapmuts
Indien u onder 60 jr oud is sal u ‘n bybetaling van R450 moet maak vir die uitstappies waar pensioenarispryse van toepassing is. (Bring ook asseblief u ID dokument saam)
Ons neem sommige van die luukshede uit die toer en kan dit dus baie meer bekostigbaar aanbied.
Ons reis met ‘n luukse bus, die bus het ‘n lugreëling, gordyne en toilet. Geen kamers met eie badkamers nie. U badkamer deel u met ander toerlede. Kamers is nie toegerus met TV’s nie. U moet u eie handdoeke, seep, klerehangers, koffie, tee, suiker, cremora, ens saamneem. U sal genoeg kry om te eet, maar etes sluit nie voorgereg in nie en ook nie altyd nagereg nie en ook nie tee of koffie nie. U kan verseker wees van ‘n aangename toer met goeie geselskap op die bus, baie besoekpunte en ‘n aangename atmosfeer. Hierdie toer is by verre ons mees gewildste toer in die jaar. Almal wat terugkeer sê gewoonlik “Dit was wonderlik”.
Twee etes daagliks – ontbyt & aandete
Alle toegangsgelde is ingesluit by prys
Toer datum 23 Desember 2018 - 4 Januar 2019
1. Kersoggend erediens Stellenbosch
2. Tafelberg en Kaappunt
4. Houtbaai en bootrit na Duikereiland
5. Kasteel van Goeie Hoop
6. Two Oceans Akwarium
7. Hugenote en Taalmonument
8. Intaka Vleiland
9. Kaapse Klopse